CELEX: 52017PC0436
Language: sl
Date: 2017-08-11
Title: Predlog SKLEP SVETA o podpisu v imenu Unije Sporazuma o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA)

EVROPSKA KOMISIJA
            Bruselj, 11.8.2017
            COM(2017) 436 final
            2017/0202(NLE)
            Predlog
            SKLEP SVETA
            o podpisu v imenu Unije Sporazuma o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Sklep (EU) 2017/1324 Evropskega parlamenta in Sveta
                     1
                   o sodelovanju Unije v partnerstvu na področju raziskav in inovacij v Sredozemlju (v nadaljnjem besedilu: program PRIMA), ki ga skupaj izvaja več držav članic, je bil sprejet na predlog Komisije za pobudo PRIMA
                     2
                   v skladu s členom 185 PDEU.
               
               
               
                  Cilj programa PRIMA je izvajanje skupnega programa za krepitev raziskovalnih in inovacijskih zmogljivosti ter razvoj znanja in skupnih inovativnih rešitev za izboljšanje učinkovitosti, varnosti, zaščite in trajnosti agroživilskih sistemov ter celostne oskrbe in gospodarjenja z vodo v Sredozemlju. Program PRIMA bodo skupaj in pod enakimi pogoji izvajale številne države članice in tretje države (v nadaljnjem besedilu: sodelujoče države v programu PRIMA) z visoko ravnjo zavezanosti k znanstvenemu, upravljavskemu in finančnemu povezovanju. 
               
               
               
                  Hašemitska kraljevina Jordanija (v nadaljnjem besedilu: Jordanija) je v dopisih z dne 7. novembra 2016 in 30. februarja 2017 izrazila željo, da se programu PRIMA pridruži kot sodelujoča država, in se zavezala, da bo k pobudi finančno prispevala 30 milijonov EUR. 
               
               
               
                  Za zagotovitev, da Jordanija sodeluje v programu PRIMA enakopravno z državami članicami in tretjimi državami, pridruženimi programu Obzorje 2020, je potreben mednarodni sporazum z Unijo, da se področje uporabe pravne ureditve, vzpostavljene s Sklepom (EU) 2017/1324, razširi na Jordanijo.
               
               
               
                  Svet je 30. maja 2017 Komisijo pooblastil, da v imenu Unije začne pogajanja z Jordanijo o mednarodnem sporazumu med Unijo in Jordanijo o pogojih za sodelovanje Jordanije v programu PRIMA pod pogojem sprejetja Sklepa (EU) 2017/1324. 
               
               
               
                  Pogajanja so se začela 26. junija 2017 in se uspešno zaključila 10. julija 2017, ko so predstavniki vseh prihodnjih pogodbenic parafirali besedilo osnutka sporazuma. Osnutek sporazuma, ki je priložen temu predlogu, je v skladu s pogajalskimi direktivami, ki jih je izdal Svet. Zlasti določa, da so pogoji za sodelovanje Jordanije v programu PRIMA tisti iz Sklepa (EU) 2017/1324, s čimer se neposredno sklicuje na zakonodajni akt Unije.
               
               
               
                  Za zagotovitev zaščite finančnih interesov Unije, zlasti pristojnosti Komisije, Evropskega urada za boj proti goljufijam, Računskega sodišča in izvedbene strukture programa PRIMA (struktura PRIMA-IS) za izvajanje revizij in preiskav v skladu z veljavno zakonodajo Unije, so v sporazumu izrecni sklici na ustrezne določbe Sklepa (EU) 2017/1324, pogodbenice pa so obvezane, da zagotovijo vso potrebno pomoč za zagotovitev njihovega izvajanja. Poleg tega prihodnji sporazum določa, da se morajo pogodbenice dogovoriti o podrobnih ureditvah za pomoč, saj so takšne ureditve bistvene za njihovo sodelovanje na podlagi tega sporazuma.
               
               
            
            
               •Skladnost z veljavnimi predpisi s področja zadevne politike
            
            
               
                  Kot je predstavljeno tudi v poročilu o oceni učinka programa PRIMA
                     3
                  , je odprtost programa PRIMA za sodelovanje tretjih držav, kot je Jordanija, v skladu s cilji mednarodnega sodelovanja na področju raziskav in inovacij, kakor je opisano v Sporočilu Komisije iz leta 2012 „Spodbujanje in usmerjanje mednarodnega sodelovanja EU na področju raziskav in inovacij: strateški pristop“
                     4
                   in okvirnem programu Obzorje 2020, ki spodbuja sodelovanje s tretjimi državami na področju znanosti, tehnologije in inovacij za reševanje svetovnih družbenih izzivov in podporo zunanji politiki Unije. Ta sporazum je skladen tudi z veljavnim Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi
                     5
                   ter Sporazumom med Evropsko skupnostjo in Vlado Hašemitske kraljevine Jordanije o znanstvenem in tehnološkem sodelovanju
                     6
                  , ki zagotavljata okvir za sodelovanje Unije in Jordanije na področju raziskav in tehnološkega razvoja ter spodbujata raziskovalne in razvojne dejavnosti na področjih skupnega interesa. 
               
            
         
         
            
               •Skladnost z drugimi politikami Unije
            
            
               
                  Izvajanje programa PRIMA v tesnem sodelovanju s tretjimi državami, kot je Jordanija, je tudi v skladu z drugimi politikami Unije, kot so migracijska politika, razvojna politika in sosedska politika, ter je zanje relevantno.
               
            
            
               2.PRAVNI elementi predloga
            
            
               
                  Predlog sklepa Sveta temelji na členu 186 in členu 218(5) Pogodbe o delovanju Evropske unije. 
               
            
            
            
               Glede na navedeno Komisija predlaga, da Svet: 
            
            
               – sprejme odločitev o podpisu Sporazuma v imenu Evropske unije;
            
            
               – pooblasti pogajalca, da v imenu Evropske unije podpiše Sporazum o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA).
            
            
            
            
               2017/0202 (NLE)
            
            
               Predlog
            
            
               SKLEP SVETA
            
            
               o podpisu v imenu Unije Sporazuma o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 186 v povezavi s členom 218(5) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sklep (EU) 2017/1324 Evropskega parlamenta in Sveta
                  7
                določa sodelovanje Unije v partnerstvu na področju raziskav in inovacij v Sredozemlju (v nadaljnjem besedilu: program PRIMA), ki ga skupaj izvaja več držav članic. 
            
            
               (2)Cilj programa PRIMA je izvajanje skupnega programa za krepitev raziskovalnih in inovacijskih zmogljivosti ter razvoj znanja in skupnih inovativnih rešitev za izboljšanje učinkovitosti, varnosti, zaščite in trajnosti agroživilskih sistemov ter celostne oskrbe in gospodarjenja z vodo v Sredozemlju.
            
         
         
            
               (3)Program PRIMA bodo skupaj in pod enakimi pogoji izvajale številne države članice in tretje države (v nadaljnjem besedilu: sodelujoče države v programu PRIMA) z visoko ravnjo zavezanosti k znanstvenemu, upravljavskemu in finančnemu povezovanju.
            
            
               (4)Hašemitska kraljevina Jordanija (v nadaljnjem besedilu: Jordanija) je izrazila željo, da se pridruži programu PRIMA kot sodelujoča država, ki je enakopravna z državami članicami in državami, pridruženimi programu Obzorje 2020, ki sodelujejo v programu PRIMA.
            
            
               (5)V skladu s členom 1(2) Sklepa (EU) 2017/1324 Jordanija postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Jordanije v programu PRIMA.
            
            
               (6)Svet je 30. maja 2017 Komisijo pooblastil, da v imenu Unije začne pogajanja z Jordanijo o mednarodnem sporazumu o pogojih za sodelovanje Jordanije v programu PRIMA pod pogojem sprejetja Sklepa (EU) 2017/1324. Pogajanja so se uspešno zaključila s parafiranjem Sporazuma.
            
            
               (7)Zato bi bilo treba Sporazum podpisati v imenu Unije pod pogojem njegove poznejše sklenitve –
            
            
               SPREJEL NASLEDNJI SKLEP: 
            
            
               Člen 1
            
            
               Podpis Sporazuma o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA), se odobri v imenu Unije pod pogojem sprejetja navedenega sporazuma.
            
            
               Besedilo Sporazuma je priloženo temu sklepu.
            
            
               Člen 2
            
            
               Generalni sekretariat Sveta podeli polna pooblastila za podpis sporazuma, pod pogojem njegove sklenitve, osebi ali osebam, ki jih določi pogajalec o sporazumu.
            
            
               Člen 3
            
            
               Ta sklep začne veljati [datum sprejetja].
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).
               
               
                  
                     (2)
                  COM(2016) 662 final z dne 18. oktobra 2016.
               
               
                  
                     (3)
                  SWD(2016) 332 final z dne 18. oktobra 2016.
               
               
                  
                     (4)
                  COM(2012) 497 final.
               
               
                  
                     (5)
                  UL L 129 z dne 15.5.2002, str. 3.
               
               
                  
                     (6)
                  UL L 159 z dne 17.6.2011, str. 108.
               
               
                  
                     (7)
                  Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 11.8.2017
            COM(2017) 436 final
            PRILOGA
            k
            predlogu SKLEPA SVETA
            o podpisu v imenu Unije Sporazuma o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA)
            
               
         
         
            
               Sporazum o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA)
            
            
            
            
               Evropska unija (v nadaljnjem besedilu: Unija)
            
            
               na eni strani
            
            
               in
            
            
               Hašemitska kraljevina Jordanija (v nadaljnjem besedilu: Jordanija)
            
            
               na drugi
            
            
               (v nadaljnjem besedilu: pogodbenici) STA SE –
            
            
            
            
               ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi, ki je začel veljati 1. maja 2002 in ki določa okvir za znanstveno in tehnološko sodelovanje,
            
            
            
               ob upoštevanju Sporazuma med Evropsko skupnostjo in Vlado Hašemitske kraljevine Jordanije o znanstvenem in tehnološkem sodelovanju, ki je začel veljati 29. marca 2011 in ki določa uraden okvir za sodelovanje pogodbenic na področju znanstvenega in tehnološkega raziskovanja,
            
            
            
               ob upoštevanju Sklepa (EU) 2017/1324 Evropskega parlamenta in Sveta o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic in ki ureja pogoje za sodelovanje držav članic EU in držav, pridruženih programu Obzorje 2020, ki so sodelujoče države pobude, zlasti njihovih finančnih obveznostih in udeležbe v strukturah upravljanja pobude,
            
            
            
               ob upoštevanju pogojev Sklepa (EU) 2017/1324, da Jordanija postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Jordanije v programu PRIMA,
            
            
                
            
         
         
            
               ob upoštevanju, da je Jordanija izrazila željo, da se pridruži programu PRIMA kot sodelujoča država, ki je enakopravna z državami članicami EU in državami, pridruženimi programu Obzorje 2020, ki sodelujejo v programu PRIMA,
            
            
            
               ob upoštevanju dejstva, da je za ureditev pravic in obveznosti Jordanije kot sodelujoče države v programu PRIMA potreben mednarodni sporazum med Unijo in Jordanijo –
            
            
            
            
               DOGOVORILI O NASLEDNJEM:
            
            
            
            
               Člen 1
            
            
            
               Namen
            
            
            
               Namen tega sporazuma je določiti pogoje za sodelovanje Jordanije v partnerstvu na področju raziskav in inovacij v Sredozemlju (v nadaljnjem besedilu: program PRIMA).
            
            
            
               Člen 2
            
            
            
               Pogoji za sodelovanje Jordanije v programu PRIMA
            
            
            
               Pogoji za sodelovanje Jordanije v programu PRIMA so tisti iz Sklepa (EU) 2017/1324 Evropskega parlamenta in Sveta o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic. Pogodbenici izpolnjujeta obveznosti iz navedenega sklepa in sprejmeta ustrezne ukrepe, zlasti za zagotovitev vse potrebne pomoči za zagotavljanje izvajanja člena 10(2) ter člena 11(3) in (4). Pogodbenici se dogovorita o podrobnih ureditvah za pomoč, saj so takšne ureditve bistvene za njuno sodelovanje na podlagi tega sporazuma.
            
            
         
         
            
               Člen 3
            
            
            
               Ozemeljska uporaba
            
            
            
               Ta sporazum se uporablja na eni strani na ozemljih, na katerih se uporabljata Pogodba o delovanju Evropske unije in Pogodba o Evropski uniji, na drugi strani pa na ozemlju Jordanije.
            
            
            
            
            
               Člen 4
            
            
            
               Začetek veljavnosti in trajanje
            
            
            
               1. Pogodbenici sprejmeta ta sporazum v skladu s svojimi postopki. 
            
            
            
               2. Ta sporazum začne veljati z dnem, ko se pogodbenici po diplomatski poti uradno obvestita, da je bil postopek iz prvega odstavka zaključen. 
            
            
            
               3. Ta sporazum ostane veljaven tako dolgo, dokler je veljaven Sklep (EU) 2017/1324, razen če ga katera koli pogodbenica odpove v skladu s členom 5.
            
            
            
            
               Člen 5
            
         
         
            
            
               Odpoved
            
            
            
               1. Katera koli pogodbenica lahko ta sporazum kadar koli odpove s pisnim obvestilom drugi pogodbenici o nameri, da ga odpove. 
            
            
            
               Odpoved začne veljati šest mesecev po datumu, ko naslovnik prejme pisno obvestilo.
            
            
            
               2. Projekti in dejavnosti, ki se izvajajo v času odpovedi tega sporazuma, se v skladu s pogoji, določenimi v tem sporazumu, nadaljujejo do svojega zaključka.
            
            
            
               3. Pogodbenici morebitne druge posledice odpovedi uredita soglasno.
            
            
            
               Člen 6
            
            
               Reševanje sporov
            
            
            
               Postopek za reševanje sporov iz člena 97 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi se uporablja za vse spore v zvezi z uporabo ali razlago tega sporazuma.
            
            
            
            
            
               Ta sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in arabskem jeziku, pri čemer so vsa besedila enako verodostojna.